
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 963 

8 Σεπτεμβρίου 2005 


ΑΠΟΦΑΣΕΙ Σ 

Αριθ. 2357 

Καθορισμός των ορίων αιγιαλού και παραλίας στη θέση 
«ΚΑΟΥΜΙΘΙ», νήσου Ύδρας, Νομαρχίας. Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2971/2001 (ΦΕΚ 285/τ.Α7 
19.12.2001) «Περί αιγιαλού και παραλίας» και ιδίως το 
άρθρο 9παρ.1 του ως άνω νόμου, καθώς και το γεγονός 
ότι: 

α) Πρόκειται για περιοχή η οποία περιέχει πεύκα και ε¬ 
λιές. Σε ένα τμήμα είναι χέρσα και βραχώδης (ανατολικό 
τμήμα). Η κλίση του εδάφους κυμαίνεται από 20-80% πε¬ 
ρίπου. Στο κεντρικό τμήμα της περιοχής υπάρχει ρέμα 
που το πλάτος του κυμαίνεται μεταξύ 7 και 16 μέτρων πε¬ 
ρίπου. 

β) Η ακτή είναι αμμώδης κυρίως στο κεντροδυτικό τμή¬ 
μα με ενδιάμεσα βράχια αλλά και βραχώδης στο ανατολι¬ 
κό τμήμα. Τα ύψη στο φρύδι του πρανούς πλησίον της α¬ 
κτογραμμής κυμαίνονται από 3 μέτρα στο δυτικό τμήμα 
μέχρι 30 μέτρα περίπου στο ανατολικό τμήμα. 

γ) Η ακτή επηρεάζεται από Βόρειους.- βορειοδυτικούς 
ανέμους. Η ισοβαθής των 50 μέτρων αναπτύσσεται σε α¬ 
πόσταση περίπου 900 μέτρων από την ακτογραμμή. Σε α¬ 
πόσταση 800 με 600 μέτρων περίπου από την ακτογραμ¬ 
μή υπάρχουν τα νησιά Καλές και Ερημονήσι. 

δ) Εκ του ελέγχου στο αρχείο της υπηρεσίας μας δεν 
προέκυψαν στοιχεία για την ύπαρξη καταγεγραμμένων 
Δημοσίων Κτημάτων από την υπηρεσία μας, κατά μήκος 
της παράκτιας ζώνης του καθορισμού αιγιαλού και παρα¬ 
λίας. Ανάπτυγμα του πελάγους δεν παρατηρείται μια και 
η περιοχή βρίσκεται στο κόλπο της Ύδρας και πλησίον 
του στενού Πετάσι. 

ε) Σύμφωνα με βεβαίωση του μηχανικού Α. Παπαδό- 
πουλου στη περιοχή: 

εΐ) δεν υπάρχουν εγκεκριμένες χωροταξικές κατευθύν¬ 
σεις και χρήσεις γης που να επηρεάζουν την παράκτια ζώ¬ 
νη, 

ε2) δεν υφίσταται κτηματολόγιο, 

ε3) δεν υπάρχουν ευπαθή οικοσυστήματα και προστα- 
τευόμενες περιοχές. 


2. Τις διατάξεις του άρθρου 1 του ν.δ. 439/1970 «περί 
συμπληρώσεως των διατάξεων περί αιγιαλού». 

3. Τις διατάξεις τουάρθρου 2 του ν. 3200/1955 «περί δι¬ 
οικητικής αποκέντρωσης» όπως αυτές τροποποιήθηκαν 
και ισχύουν σήμερα με τα ν.δ. 532/1970, β.δ. 704/1970, 
β.δ. 705/1970, β.δ.192/1972, π.δ. 71/1984, π.δ. 347/1986, 
ν. 2026/1992 καιπ.δ. 97/1993. 

4. Τις διατάξεις του άρθρου 19παραγρ. 5 ν. 2344/1995, 
του άρθρου 52 παρ. 5 ν. 2218/1994, του άρθρου 4παρ. 7 
του ν. 2240/1994, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακό Διευθυντή, σε 
συνδυασμό με αυτές του άρθρου 14 παρ. 2 του ν. 
2399/1996 με τις οποίες προβλέπεται η κατάργηση των 
θέσεωντων Περιφερειακών Διευθυντών, οι αρμοδιότητες 
πλέον του οποίου περιήλθαν στο Γ ενικό Γ ραμματέα της 
Περιφέρειας και ασκούνται από τον Αναπληρωτή Περιφε¬ 
ρειακό Διευθυντή. 

5. Τις διατάξεις του τετάρτου εδαφίου της παρ. 2 του 
άρθρου 1 και της παρ. 6 του ιδίου άρθρου του ν. 2503/ 
1997 «Διοίκηση, οργάνωση, στελέχωση της Περιφέρει¬ 
ας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ 107/Α), σύμφωνα με τις οποίες οι 
Περιφερειακές Υπηρεσίες του Υπουργείου Οικονομι¬ 
κών, που συγκροτούσαν την Περιφερειακή Διοίκηση του 
Νομού ή της Νομαρχίας, δεν υπήχθησαν στην ενιαία ορ¬ 
γανική μονάδα της Περιφέρειας, ούτε καταργήθηκαν, 
αλλά αποτελούν από 1.9.1997, Υπηρεσίες του Υπουρ¬ 
γείου Οικονομικών. 

6. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπ. Εσωτερικών, Δημόσιας Διοίκησης και 
Αποκέντρωσης, σύμφωνα με το οποίο οι αρμοδιότητες 
του Γ ενικού Γ ραμματέα της Περιφέρειας σε θέματα Υπη¬ 
ρεσιών του Υπουργείου Οικονομικών μεταφέρονται από 
1.9.1997 στον Υπουργό Οικονομικών. 

7. Την υπ’ αριθμ. 14650/ΔΙΟΕ85/17.3.2004 (ΦΕΚ 519 
τ.Β’/17.3.2004) κοινή απόφαση των Πρωθυπουργού και Υ¬ 
πουργού Οικονομικών, περί καθορισμού αρμοδιοτήτων 
του Υφυπουργού Οικονομίας και Οικονομικών. 

8. Την υπ’ αριθμ. 1030067/296/Α0006/7.4.2004 έγγραφο 
της Δ/νσης Οργάνωσης της Γ ενικής Δ/νσης Διοικητικής Υ¬ 
ποστήριξης του Υπουργείου Οικονομίας και Οικονομικών 
«Διευκρινίσεις για τις αρμοδιότητες των Υφυπουργών Οι- 

κονομίας και Οικονομικώνπου περιέρχονται από 10.4.2004 
στους Γεν. Γραμματείς Περιφερειών». 

9. Τις διατάξεις της παρ. 21 του άρθρου 46 του ν. 
3220/2004 «Μέτρα αναπτυξιακής και κοινωνικής πολιτι¬ 
κής - αντικειμενοποίηση του φορολογικού ελέγχου και 
άλλες διατάξεις» με την οποία ορίζεται η 10η Απριλίου 
2004 ως ημερομηνία περιέλευσης αρμοδιοτήτων του Υ¬ 
πουργείου μας στους Γενικούς Γ ραμματείς των Διοικητι¬ 
κών Περιφερειών της χώρας. 

10. Τοτοπογραφικό διάγραμμα σε 1 πινακίδα με κλίμα¬ 
κα 1:500 της περιοχής «Καουμίθι», νήσου Ύδρας, Ν. Πει¬ 
ραιά, που συντάχθηκε τον Νοέμβριο του 2003 από τον 
Μηχανικό Παπαδόπουλο Γ. Αλέξανδρο. 

11. Την από 8.6.2004 Έκθεση Επιτροπής καθορισμού 
των ορίων αιγιαλού και παραλίας. 

12. Τη σύμφωνη του Γενικού Επιτελείου Ναυτικού, που 
διατυπώθηκε στο υπ’ αριθμό Φ. 544.5/214/05/Αρ.Σχ. 
15514/2.3.2005/ΥΕΘΑ/ΓΕΝ/Δνση Α2/τμήμα Ιε, έντυπο σή¬ 
μα του, αποφασίζουμε: 

1. Επικυρώνουμε την από 8 Ιουνίου 2004 Έκθεση Επι¬ 
τροπής καθορισμού των ορίων αιγιαλού και παραλίας κα¬ 
θώς και το από Νοέμβριο του 2003 τοπογραφικό διά¬ 
γραμμα σε μία πινακίδα που την συνοδεύει, το οποίο συ¬ 
ντάχθηκε από το Μηχανικό Παπαδόπουλο Γ. Αλέξανδρο 
με κλίμακα 1:500 επί του οποίου η παραπάνω Επιτροπή 
καθόρισε με κόκκινη συνεχή πολυγωνική γραμμή με στοι¬ 
χεία 1,2,3,... 35,36,37της οποίας οι κορυφές καθορίζο¬ 
νται με συντεταγμένες του Κρατικού δικτύου Γ.Υ.Σ., τα ό¬ 
ρια του αιγιαλού στη θέση «Καουμίθι», νήσου Ύδρας, Ν. 
Πειραιά και με κίτρινη συνεχή πολυγωνική γραμμή με 
στοιχεία 1', 2’, 3’,.... 35’, 36’, 37’, της οποίας οι κορυφές 
καθορίζονται με συντεταγμένες του κρατικού δικτύου 
Γ.Υ.Σ., τα όρια της παραλίας στην ίδια θέση. 

Η απόφαση αυτή μαζί με την από 8.6.2004 Έκθεση Επι¬ 
τροπής και το από Νοέμβριο του 2003 τοπογραφικό διά¬ 
γραμμα (σε μία πινακίδα), που προαναφέραμε, να δημο- 
σιευθούν στην Εφημερίδα της Κυβερνήσεως. 

Πειραιάς, 28 Ιουνίου 2005 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ 
ΑΙ ΓΙΑΛΟ Υ ΚΑΙ ΠΑΡΑΛΙΑΣ 

(Του άρθρου 3του ν. 2971/2001 ΦΕΚ285/19.12.2001 
τεύχος Α) 

Για τον καθορισμό των ορίων Αιγιαλού και Παραλίας στη 
θέση «Καουμίθι», νήσου Ύδρας, Ν. Πειραιά. 

Στην Ύδρα σήμερα την 8.6.2004 ημέρα Τρίτη, οι παρα¬ 
κάτω υπογράφοντες: 

α) Τσιαβός Γεώργιος, Διευθυντής της Κτηματικής Υπη¬ 
ρεσίας Πειραιά, ως Πρόεδρος. 

Ρ) ΜεγρέμηςΧαράλαμπος, ΠΕ/Α’, Πολιτικός Μηχανικός 
της Κτηματικής Υπηρεσίας Πειραιά, ως Μέλος. 

γ) Ζωγράφου - Μπαλομενάκη Χρ. ΠΕ/Α’, Αρχιτέκτων 
Μηχανικός, Διευθύντρια Χωροταξίας και Περιβάλλοντος 
της Γενικής Γραμματείας Περιφέρειας Αττικής, ως Μέ¬ 
λος, (απούσα). 


δ) Οικονομοπούλου Κων/να, Αρχιτέκνων Μηχανικός Δι¬ 
ευθύντρια Πολεοδομίας της Νομαρχιακής Αυτοδιοίκη¬ 
σης Πειραιά, ως Μέλος.(απούσα). 

ε) Κοντός Φίλιππος - Ανθυποπλοίαρχος Λ/Σ Λιμενάρχης 
Ύδρας, ως Μέλος, 

που αποτελούμε την παραπάνω επιτροπή καθορισμού 
των ορίων αιγιαλού και παραλίας, δυνάμει του άρθρου 3 
του ν. 2971/2001 (ΦΕΚ285τ.Α'/19.12.2001) και της υπ’ α- 
ριθμ. 3234/28.5.2004 απόφασης του Γενικού Γραμματέα 
Περιφέρειας Αττικής «Περί Συστάσεως Επιτροπής Καθο¬ 
ρισμού των Ορίων του Αιγιαλού», συγκληθείσα κατόπιν 
της με αριθμό 2107/1.6.2004 πρόσκλησης του Προέδρου 
της Επιτροπής μεταβήκαμε σήμερα στις 8.6.2004, ημέρα 
Τρίτη και ώρα 10:00 στην περιοχή «Καουμίθι», νήσου Υ¬ 
δρας, Ν. Πειραιά και αφού λάβαμε υπόψη: 

1) Τοτοπογραφικό διάγραμμα σε 1 πινακίδα με κλίμακα 
1:500 της περιοχής «Καουμίθι», νήσου Ύδρας, Ν. Πει¬ 
ραιά, που συντάχθηκε τον Νοέμβριο του 2003 από το Μη¬ 
χανικό Παπαδόπουλο Γ. Αλέξανδρο. 

2) Τη σχετική Δικαστηριακή και Διοικητική Νομολογία 
και τις διατάξεις του ν. 2971/2001 όπως ισχύει σήμερα, 
και ειδικότερα το άρθρο 9 ήτοι: 

α) Πρόκειται για περιοχή η οποία περιέχει πεύκα κάι ε¬ 
λιές. Σε ένα τμήμα είναι χέρσα και βραχώδης (ανατολικό 
τμήμα). Η κλίση του εδάφους κυμαίνεται από 20-80% πε¬ 
ρίπου. Στο κεντρικό τμήμα της περιοχής υπάρχει ρέμα 
που το πλάτος του κυμαίνεται μεταξύ 7 και 16 μέτρων πε¬ 
ρίπου. 

β) Η ακτή είναι αμμώδης κυρίως στο κεντροδυτικό τμή¬ 
μα με ενδιάμεσα βράχια αλλά και βραχώδης στο ανατολι¬ 
κό τμήμα. Τα ύψη στο φρύδι του πρανούς πλησίον της α¬ 
κτογραμμής κυμαίνονται από 3 μέτρα στο δυτικό τμήμα 
μέχρι 30 μέτρα περίπου στο ανατολικό τμήμα. 

γ) Η ακτή επηρεάζεται από βόρειους - βορειοδυτικούς 
ανέμους. Η ισοβαθής των 50 μέτρων αναπτύσσεται σε α¬ 
πόσταση περίπου 900 μέτρων απάτην ακτογραμμή. Σε α¬ 
πόσταση 800 με 600 μέτρων περίπου από την ακτογραμ¬ 
μή υπάρχουντα νησιά Καλές και Ερημονήσι. 

δ) Εκ του ελέγχου στο αρχείο της υπηρεσίας μας δεν 
προέκυψαν στοιχεία για την ύπαρξη καταγεγραμμένων 
Δημοσίων Κτημάτων από την υπηρεσία μας, κατά μήκος 
της παράκτιας ζώνης του καθορισμού αιγιαλού και παρα¬ 
λίας. Ανάπτυγμα του πελάγους δεν παρατηρείται μια και 
η περιοχή βρίσκεται στο κόλπο της Ύδρας και πλησίον 
του στενού Πετάσι. 

ε) Σύμφωνα με βεβαίωση του μηχανικού Α. Παπαδό- 
πουλου στη περιοχή: 

εΐ) δεν υπάρχουν εγκεκριμένες χωροταξικές κατευθύν¬ 
σεις και χρήσεις γης που να επηρεάζουν την παράκτια ζώ¬ 
νη, 

ε2) δεν υφίσταται κτηματολόγιο, 

ε3) δεν υπάρχουν ευπαθή οικοσυστήματα και προστα- 
τευόμενες περιοχές. 

3) Την μετά επιτόπιο μετάβαση σχηματισθείσα αντίλη¬ 
ψη για το πλάτος της βρέχόμενης ζώνης της ξηράς, απο¬ 
φασίζει: 

1. Καθορίζει επίτου παραπάνω διαγράμματος την οριο- 
γραμμή του αιγιαλού με ερυθρά συνεχή πολυγωνική 
γραμμή, με στοιχεία 1,2, 3.35,36,37 ης οποίας οι κο¬ 

ρυφές καθορίζονται με συντεταγμένες του κρατικού Δι¬ 
κτύου ΓΥΣ. 

2. Καθορίζει την οριογραμμή της παραλίας με κίτρινη 
συνεχή πολυγωνική γραμμή με στοιχεία 1’, 2’, 3’, 35’, 

36’, 37’ παράλληλα προς την οριογραμμή του αιγιαλού, 
σε απόσταση 10 μέτρων από αυτήν, της οποίας οι κορυ¬ 
φές καθορίζονται με συντεταγμένες του κρατικού Δικτύ¬ 
ου ΓΥΣ, επειδή θεωρείται απαραίτητη λόγω της φύσης 
της συνεχόμενης προς τον αιγιαλό ξηρός και της αδυνα¬ 
μίας να εξυπηρετηθούν από τον αιγιαλό οι σκοποί της πα¬ 
ραγράφου 2 του άρθρου 1 του νόμου 2971/2001, δηλαδή 


ότι ο αιγιαλός και παραλία ως κύριο προορισμό έχουντην 
εξυπηρέτηση της επικοινωνίας της ξηρός με τη θάλασσα 
και αντίστροφα. 

Η Επιτροπή 

Ο Πρόεδρος 
ΓΕΩΡΓΙΟΣ ΤΣΙΑΒΟΣ 

Τα Μέλη 

ΧΑΡΑΛΑΜΠΟΣ ΜΕΓΡΕΜΗΣ - ΦΙΛΙΠΠΟΣ ΚΟΝΤΟΣ 

